**Altfel de poveste**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

"Sunt Riga Crypto

Fii Lapona Enigel

(Te rog, ursito

Schimbă de poți, povestea;doar nițel...)"

Așa-mi spuneai, râzând

Era iarnă, devreme

Iar eu îți răspundeam ( în gând)

"Voi fi ! Oh, nu te teme..."

Fulgii de nea pluteau

Ni se opreau pe gene

Iar iarna parcă se-ntețea

În rune și-n poeme.

Simțeam căldura

Trupului tău drag

Cum îmi învăluia făptura

Și flăcări cu miros de nard

Mă-nconjurau, încetinel.

"Oh, mi-ai fost Riga Crypto

Ți-am fost Lapona Enigel".

Așa-mi spuneai duios, iubito

Dar mi-ai luat soarele

Și ai plecat cu el...

Iar eu, ca cel mai singur menestrel

Din lume, târăsc pădurea după mine

Și râd și plâng, ca un nebun

Cum am putut să cer să fie altfel,

Cum ?!

Povestea Riga Crypto și Lapona Enigel.